TACC ร่วมงาน Opportunity Day พร้อมส่งซิกงบฯ Q259 โตต่อเนื่อง
TACC ร่วมนำเสนอข้อมูลในงาน Opportunity Day หลังสัญญาณ Q2-59 โตต่อเนื่อง รับอานิสงส์ช่วง SUMMER ยอดขายชา-กาแฟเย็นพุ่งกระฉูด! มั่นใจรายได้ปีนี้โตไม่ต่ำกว่า 15% ตามเป้า 
22 มิ.ย. 2559


คุณชนิต สุวรรณพรินทร์ กรรมการผู้จัดการ บริษัท ที.เอ.ซี.คอนซูเมอร์ จำกัด (มหาชน) หรือ TACC ร่วมนำเสนอข้อมูล ในงานบริษัทจดทะเบียนพบผู้ลงทุน “Opportunity Day”  โดย TACC ส่งสัญญาณแนวโน้มผลงานไตรมาสที่ 2/59 โตต่อเนื่อง อานิสงส์เข้าสู่ช่วง SUMMER ยอดขายชา-กาแฟเย็นกระฉูด หลัง 7-Eleven เพิ่มจุดจำหน่ายกาแฟ ลาเต้ เป็น 5,000 แห่ง ตั้งแต่ต้นปีนี้ เนื่องจากได้รับความนิยมสุดๆ ขณะที่ยอดขายชานม ชาเย็น และชามะนาว โตตามการขยายมุมกาแฟสด (All Cafe) ที่เปิดเพิ่มเป็น 2,300 จุด สั่งลุยติดตั้งตู้กดเครื่องดื่มร้อนอัตโนมัติ มั่นใจรายได้เติบโตไม่ต่ำกว่า 15% ตามแผน ไม่นับรวมสินค้าตัวใหม่ คาแร็คเตอร์ ตัวการ์ตูนชั้นนำในกลุ่ม Sanrio ที่เตรียมบุกตลาดในเดือนส.ค.-ธ.ค.59 นี้ คาดปั๊มยอดขายทะลัก